RESOLUCIÓN do 13 de novembro de 1998, da Delegación Provincial de Lugo, pola que se dispón a inscrición no rexistro e publicación, no Diario Oficial de Galicia, do acordo da Comisión Mixta Paritaria prevista no convenio colectivo de ámbito provincial para o sector do comercio de materiais de construcción e saneamento, para a corrección de erros.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/12/1998

Visto o texto do acordo asinado o día 26 de outubro de 1998, pola Comisión Mixta Paritaria prevista no convenio colectivo para o sector do comercio de materiais de construcción e saneamento (código 2700175), da provincia de Lugo, integrada polas representacións da Asociación Provincial de Empresarios da Construcción (CAPEC) e das centrais sindicais Femca-UGT (27,3%), Fecoma-CC.OO. (45,5%), USO (18,2%) e CIG (9,1%), mediante o que se acorda a emenda de erros no texto do convenio, e de conformidade co disposto no artigo 90 apartados 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo, esta delegación provincial
ACORDA:
Primeiro.-Ordena-la inscrición do citado acordo no Rexistro de Convenios desta delegación, así como o seu depósito.
Segundo.-Remiti-lo texto do devandito acordo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 13 de novembro de 1998.
José Mª Fernández Olea
Delegado provincial de Lugo
Asistentes:
Representación sindical:
Por Femca-UGT co 27,3%:
Adolfo Mosteirín Turia
Por Fecoma-CC.OO. co 45,5%:
Jesús Varela Lodeiro
Por USO co 18,2%:
Carmen Arias Río
Por CIG co 9,1%:
Ignacio Javier García Gómez
Representación patronal (APEC):
Hipólito Trinidad Losada
Miguel Varela Varela
Ricardo Castro López
José Juan Meijide Calvo
Asesora:
Pilar Díaz Rodríguez
Na cidade de Lugo e na sede da Asociación Provincial de Empresarios da Construcción de Lugo, sita na Avda. das Américas, 15-17 entresollado, reúnense os integrantes da comisión mixta paritaria do convenio de materiais de construcción e saneamento da provincia de Lugo relacionados arriba, ás 20 horas do día 26 de outubro, logo de convocatoria cursada para o efecto, co obxecto de proceder a corrixi-los erros de transcrición detectados no citado convenio publicado no BOP de Lugo, nº 209, do 11-9-1998.
Aberta a sesión adóptanse os seguintes acordos:
1. Corrección do punto 4.6 do artigo 32 Outras modalidades de contratación, do convenio provincial de comercio de materiais de construcción e saneamento da provincia de Lugo, que queda redactado:
A duración do contrato non poderá ser inferior a seis meses nin exceder de dous anos, sen prexuízo do establecido no punto 4.10.
2. Autoriza-la letrada Pilar Díaz Rodríguez para que se dirixa á Delegación provincial da Consellería de Xustiza, Interior e Relacións Laborais para os efectos de proceder á tramitación, depósito e publicación da presente acta.
E, en proba de conformidade, asinan a presente acta os integrantes da comisión mixta paritaria, no lugar e data indicados no encabezamento.
10804